google/wiki40b huggingface dataset:
Walk of Life

História

Skladba sa takmer nedostala na album, keď koproducent Neil Dorfsman bol proti zaradeniu do albumu. Členovia skupiny však boli za jej zaradenie.
V skladbe je použitý jednoduchý rock and rollový rytmus. Dlhý úvod sa stal kultovým v niekoľkých hudobných kruhoch, a takisto aj okamžite rozpoznateľná melódia hraná na syntetizátore s organovým programom.
Mikuláš Markus

Životopis

Absolvoval školu pre dôstojníkov v zálohe. Od roku 1919 dôstojník z povolania na viacerých miestach Česka a Slovenska, o. i. aj v Banskej Bystrici. V roku 1939 veliteľ školy pre dôstojníkov v zálohe v Banskej Bystrici. V júli 1944 patril k prvým  dôstojníkom východoslovenských divízií, ktorí nadviazali styk s vojenským ústredím SNR. Účastník protifašistického odboja v slovenskej armáde. Od 24. októbra 1944 veliteľ 3. taktickej skupiny brániacej prístup nem. jednotkám ku Zvolenu a Banskej Bystrici. Veliteľ 4. čs. samostatnej brigády 1. čs. armádneho zboru v ZSSR, účastník oslobodzovacích bojov. Zástupca veliteľa 3. vojenskej oblasti na Morave. Neskôr politicky prenasledovaný, čím bol penzionovaný a začal pracovať ako plánovač lesného závodu v Liptovskom Mikuláši. Zomrel 31.januára 1967 v Ružomberku. Podľa jeho mena bol roku 2007 pomenovaný aj michalovský 22. mechanizovaný prápor generála Mikuláša Markusa.
Železničná trať Lovosice – Česká Lípa

História

Trať bola postavená ako súčasť veľkého projektu vedeného cez severné Čechy - českej transverzálnej dráhy z Řeteníc cez Litoměřice a Českú Lípu do Liberca. Železničná spoločnosť Ústecko-Teplická dráha tak napojila oblasť rozsiahlej ťažby hnedého uhlia medzi Krušnými horami a Českým stredohorím na rad ďalších miest - odbytísk uhlia. Trať mala svoje napojenie na ústecký prístav na Labe i štátnu železnicu z Prahy vedúcu na sever, do Drážďan. Spoločnosti rástli zisky a tak chcela kvôli úspore daní investovať.
Prvý bol dokončený roku 1898 úsek medzi Litoměřicami a Českou Lípou, ďalšie časti smerom na Liberec postupne, hlavne v roku 1900.
K 90. výročiu otvorenia trate bola v roku 1988 uskutočnená prvá historická jazda, v rámci ktorej bol vypravený špeciálny vlak ťahaný parnou lokomotívou. Železničiari aj mnohí cestujúci boli oblečení v historickom oblečení a celú akciu sprevádzala živá hudba.

Zaujímavé miesta trate

Cez údolie Peklo nad osadou Karba pri Zahrádkách bol postavený vysoký viadukt, ktorý je dnes evidovaný ako technická pamiatka. Ďalšie zaujímavé viadukty boli postavené až v blízkosti Liberca. Stanice na trati boli budované pomerne veľké, výstavné a takmer všade boli staničné reštaurácie.
K modernizácii viaduktu priu Zahrádkach na Českolipsku došlo v lete 2013 a počas prác bola na trati medzi Blíževedly a Českou Lípou výluka s nasadením náhradnej autobusovej dopravy.

Železničné nešťastie

Dňa 23. apríla 1904 vlak na klesaní (70 metrov na úseku 3 km) medzi stanicami Blíževedly a Úštěk bol síce rušňovodičom brzdený, ale kvôli klopenej zákrute, svojej rýchlosti a poryve vetra sa lokomotíva aj s vagónmi vykoľajila a spadla pod stráň. Zranených bolo 20 osôb.
V septembri 1952 výpravca v Zahrádkách poslal na trať motorový vlak skôr, ako z trate odišla posunovacia lokomotíva. Zrazili sa pri Hostíkoviciach, zomrelo deväť osôb.

Zastávky a stanice

Trať končí pri železničnej stanici Česká Lípa na II., či inak označenom lovosickom nástupišti z opačnej strany staničnej budovy.
Udalosť rečového aktu

Udalosť rečového aktu je vyrieknutie, napísanie alebo prečítanie vety povedzme Ja mám auto..
Demilitarizovaná zóna (všeobecne)

Demilitarizovaná zóna alebo demilitarizované pásmo (niekedy skrátene DMZ) je územie (väčšinou pásmo), na ktorom bola na základe medzinárodnej zmluvy uskutočnená demilitarizácia.
Je to teda územie bez vojenskej prítomnosti, v tejto oblasti sa nenachádzajú vojaci, zbrane ani vojenské stanovištia. V oblasti demilitarizovanej zóny nie je možné umiestňovať alebo koncentrovať vojenské jednotky, udržiavať alebo zakladať vojenské objekty akéhokoľvek druhu, je tu zakázaná akákoľvek aktivita ozbrojených síl, k čomu sa väčšinou zaviazali strany na základe mierovej dohody, prímeria alebo inej bilaterálnej či multilaterálnej dohody. Väčšinou je demilitarizovaná zóna hranicou medzi dvoma alebo viacerými vojenskými silami a často ohraničuje oblasti, ktoré sú týmito silami kontrolované. Môže tak tvoriť de facto štátnu hranicu.
Viaceré demilitarizované zóny sa stali neúmyselne oblasťami so zachovanou prírodou (napr. Antarktída), keďže boli považované za nebezpečné miesta alebo boli jednoducho menej vystavené ľudským aktivitám, najmä výstavbe alebo lovu.
Najznámejšia demilitarizovaná zóna sa nachádza v Kórei (38. rovnobežka). Demilitarizované pásmo sa tiež nachádza na hraniciach Srbska a Kosova alebo medzi Podnesterskom a Moldavskom. Tiež medzi Egyptom a Izraelom alebo na Cypre.
Dnes už neexistujúce demilitarizované zóny existovali napr. po prvej svetovej vojne medzi Nemeckom a Francúzskom, alebo po Indočínskej vojne rozdeľovali Severný a Južný Vietnam.
Casefabre

Poloha

Obec má rozlohu 6,99 km². Najvyšší bod je položený 664 m n. m. a najnižší bod 236 m n. m.

Obyvateľstvo

Počet obyvateľov obce je 34 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lachón z Keu

Lachón (starogr. Λάχων – Lachón) bol olympijský víťaz v behu dorastencov na jedno stadion v roku 452 pred Kr.
Lachón z Keu bol na 82. olympijských hrách v roku 452 pred Kr. korunovaný olivovým vencom za víťazstvo v behu dorastencov na jedno stadion. V Olympii túto disciplínu zaradili do programu hier v roku 632 pred Kr. a jej prvým víťazom bol Polyneikes z Élidy.
Starogrécky básnik Bakchylides z Keu zložil neznámy počet básní, sčasti aj oslavných básní na víťazov celogréckych hier. Z jeho tvorby sa však zachovali len ukážky, medzi nimi aj óda na jeho krajana Lachóna, ktorú objavili na konci devätnásteho storočia v egyptskom Oxyrhynchu. Bakchylides v tejto básni oslavuje jeho bežecké víťazstvá z celogéckych hier, ktoré si vybojoval ešte pred olympijským víťazstvom. Uvádza, že žiadny dorastenec alebo muž nedosiahol v rovnakom čase toľko víťazstiev ako Lachón. Báseň uzatvára s odkazom na jeho vrcholný triumf v Olympii.
Text básne naznačuje, že Lachón dosiahol dve víťazstvá na nemejských hrách, a to buď v rovnakom čase alebo na dvoch postupným hrách (pravdepodobne v rokoch 455 a 453 pred Kr.). Jeho pýtické víťazstvo odborníci datujú do roku 454 pred Kr. Víťazný veniec z isthmických hier si odniesol možno v roku 454 alebo roku 452 pred Kr. Podľa toho dorastenec Lachón zvíťazil na celogréckych hrách päťkrát, a to v rokoch 455 (alebo 454) až 452 pred Kr.
Ján Skylitzes

Ján Skylitzes alebo Ioannes Skylitzes (gr. Ἰωάννης Σκυλίτζης - Ióannés Skylitzés, lat. Ioannes Scylitzes; * okolo 1040  – † 1101) bol vysoký byzantský vojenský hodnostár (kuropalates a droungarios tēs viglēs) a historik gréckeho pôvodu. Jeho najvýznamnejším dielom je Synopsis historión – Prehľadné dejiny. O jeho živote sa veľa nevie, niekedy býva stotožňovaný s Ioannom (Jánom) Trakesiom.
Bourg-Beaudouin

Poloha

Obec má rozlohu 5,33 km². Najvyšší bod je položený 155 m n. m. a najnižší bod 89 m n. m.

Obyvateľstvo

Počet obyvateľov obce je 767 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trhová rovnováha

Trhová rovnováha (ang. market equilibrium, E) je stav, kedy sa dopyt (spravidla agregátny) rovná ponuke (spravidla agregátnej). Inými slovami je to stav, keď dobrovoľne ponúkané množstvo tovaru sa rovná dobrovoľne dopytovanému množstvu.
Cena pri trhovej rovnováhe sa nazýva rovnovážna cena, množstvo pri trhovej rovnováhe sa nazýva rovnovážne množstvo. Podstatná je rovnovážna cena, pretože samozrejme kupujúci a predávajúci (spravidla) vzájomne nezľaďujú svoje úmysly cez diskusie o množstve výroby, ale cez vzájomnú (ne-)akceptáciu cien. Rovnovážna cena je teda cena, pri ktorej sa ponúkané (spravidla agregátne) množstvo tovaru rovná požadovanému (spravidla agregátnemu) množstvu tovaru. Nevzniká teda ani nedostatok, ani prebytok – preto hovoríme, že vzniká rovnováha.
V teoreticky ideálnom (a prakticky veľmi zriedkavom) prípade, že by vládla trhová rovnováha, by sa trhová cena (= cena, ktorá je výsledkom skutočne daného vzťahu dopytu a ponuky) rovnala rovnovážnej cene.
V skutočnosti sa však dopyt a ponuka nerovnajú (sú v nerovnováhe) a hoci majú vždy prirodzenú tendenciu dostať sa do rovnováhy, rovnováha je výnimočná a krátkodobá. Neustále sa spravidla odohráva nasledujúca „hra“ vyplývajúca z tzv. Zákona klesajúceho dopytu a rastúcej ponuky: Čím je cena na trhu vyššia, tým viac výrobcov prichádza na trh a chce svoj tovar predať (čiže rastie ponuka). Dopyt však v tomto prípade klesá, lebo kupujúci nemá záujem kupovať tovar za vysoké ceny. Keď je cena tovaru nízka, klesá aj ponuka tovaru, dopyt po tovare stúpa.
Kansai Science City

Kansai Science City je vedecký park založený v roku 1978 komisiou Kansai Science City Study Commitee. Zastrešuje viac ako 100 firiem a organizácií, ktoré na základe spolupráce medzi priemyslom, akademickým svetom a vládou napomáhajú k rastu kultúrneho a vedeckého výskumu v Japonsku. Pozostáva z dvanástich oblastí kultúrneho výskumu.

Poloha

Kansai Science City má rozlohu 15 000 ha a podporuje viac ako 200 000 ľudí. Nachádza sa na mieste zvanom Keihanna Hills, ktoré je skratkou troch prefektúr Kei=Kjóto, Han=Osaka a Na=Nara (z japonskej výslovnosti), vrátane ôsmich miest: Kyotanabe, Seiko, Kizugawa, Hirakata, Shijonawate, Katanu, Nara a Ikoma.

Predseda

Hiroshi Simozuma
Grémecey

Poloha

Obec má rozlohu 9,04 km². Najvyšší bod je položený 313 m n. m. a najnižší bod 205 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rozptyl (štatistika)

Rozptyl (iné názvy: variancia, disperzia, stredná kvadratická odchýlka, stredná kvadratická fluktuácia) je najčastejšie používaná miera variability.
Hodnota rozptylu je závislá od odchýlky štatistiky od priemeru. Ak chápeme štatistický súbor ako realizáciu náhodného výberu z určitého rozdelenia, potom rozptyl určuje strednú kvadratickú odchýlku jednotlivých nameraných hodnôt od výberového priemeru.
Ján Andraščík

Životopis

Narodil sa v rodine krčmára a štúdium absolvoval v Prešove a na teologickej fakulte v Pešti, kde získal v roku 1821 doktorát. Po vysviacke roku 1822 pôsobil ako vychovávateľ v rodine Almassyovcov, krátko bol profesorom košického biskupského lýcea. Od roku 1827 bol profesorom na biskupskom seminári v Košiciach. 4. mája 1832 bol menovaný za farára v Bardejove. Do Bardejova prišiel až okolo 30. augusta 1832, tu strávil zvyšok svojho života. Zomrel na Štedrý deň v roku 1853 na fare v Bardejove v úplnej biede, pochovaný je na Cintoríne sv. Michala, presné miesto nepoznáme, len približné podľa výpovedí starších občanov – dnes tam stojí Pomník Dr. Andraščíka.

Tvorba

Šenk palenčeni je veršovaná divadelná hra s protialkoholickou tematikou. Andraščík ju pôvodne napísal v šarišskom nárečí. Hra mala veľký ohlas, a tak ju neskôr Michal Miloslav Hodža upravil a prepísal do štúrovskej slovenčiny, čím získala celonárodný význam. Takto upravená bola tiež publikovaná v Slovenskom pozorníku v roku 1846.
Svinka

(Veľká) Svinka

Veľká Svinka pramení v pohorí Branisko v masíve Smrekovice (1 199,9 m n. m.) v nadmorskej výške cca 1 000 m n. m.. Najprv tečie na juh, priberá sprava Dolný potok, preteká popri priesmyku Branisko a stáča sa na juhovýchod. V Branisku priberá ešte niekoľko menších prítokov a vstupuje do Šarišskej vrchoviny. Veľkým oblúkom obteká obec Široké, priberá zľava potok z krajnej doliny a dvojitým oblúkom sa dostáva k obci Fričovce. Tu zľava priberá najprv Kanný potok a potom Kopytovský potok a tečie ďalej na východ cez Hendrichovce (kde zľava priberá Štefanovský potok a Lazný jarok). Medzi obcami Hendrichovce a Bertotovce vytvára dve väčšie sihote, v Bertotovciach priberá ľavostranný Hermanovský potok a stáča sa na juhovýchod. Meandruje, preteká okrajom obcí Chmiňany a Chminianska Nová Ves, kde sprava priberá Krížovianku, tok sa vzpriamuje a tečie opäť východným smerom. Zľava ďalej priberá Daletický potok (347,1 m n. m.) a pri Kojaticiach sa spája s Malou Svinkou, pritekajúcou zľava.

Malá Svinka

Malá Svinka pramení v pohorí Bachureň pod vrchom Žliabky (1 028,0 m n. m.) v nadmorskej výške cca 910 m n. m.. Tečie východným smerom popri obci Renčišov, tu sprava priberá Renčišovský potok a stáča sa na juhovýchod. Z ľavej strany priberá potok Strem a ďalej tečie cez obce Uzovské Pekľany (kde opúšťa Bachureň a vteká do Šarišskej vrchoviny), Jarovnice a Lažany. Tu začína silno meandrovať, preteká popri obci Svinia a napokon sa pri Kojaticiach spája s Veľkou Svinkou.

Svinka

Od Kojatíc už rieka tečie pod názvom Svinka, preteká na juh popri Šarišských Lužiankach a Kojatickej Doline až k Rokycanom, kde z pravej strany priberá najprv Brežiansky potok (305,0 m n. m.) a následne Kvačiansky potok a ďalej tečie na juhovýchod okrajom Bzenova. Priberá sprava Hlboký potok, tečie cez obce Janov a Radatice, kde priberá Chujavu zľava, výraznejšie meandruje, priberá pravostranný Ľubovec a zarezáva sa do okraja Čiernej hory. Napokon tečie popri Obišovciach a pri Kysaku sa vlieva do Hornádu. Je to vrchovinovo-nížinný typ rieky s častými jarnými záplavami.
Moulins-en-Tonnerrois

Poloha

Obec má rozlohu 15,13 km². Najvyšší bod je položený 296 m n. m. a najnižší bod 193 m n. m.

Obyvateľstvo

Počet obyvateľov obce je 110 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miezgovský potok

Prameň

Pramení v Nitrianskej pahorkatine, v časti Bánovská pahorkatina, západne od Ostrého vrchu (460,8 m n. m.) v lokalite Vinohrádok, v nadmorskej výške približne 290 m n. m.
Deville (Ardennes)

Poloha

Obec má rozlohu 7,83 km². Najvyšší bod je položený 398 m n. m. a najnižší bod 130 m n. m.

Obyvateľstvo

Počet obyvateľov obce je 1135 obyvateľov (2009).
Graf vývoja obyvateľstva:
Zdroje: INSEE
Með suð í eyrum við spilum endalaust

Štýl a texty

Oproti predchádzajúcim albumom sa na tomto albume takmer nevyskytuje typická sláčiková hra na gitare, poznávacie znamenie skupiny. Prevláda zvuk basovej gitary a klavíra. Pieseň Festival je celá naspievaná v umelom jazyku skupiny Vonlenska.
Lagrange (Landes)

Poloha

Obec má rozlohu 21,13 km². Najvyšší bod je položený 167 m n. m. a najnižší bod 90 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antiopé (Macedónia)

Antiopé alebo Antiopa alebo Antiope (starogr. Ἀντιόπη – Antiopé, lat. Antiope) je v gréckej mytológii manželka macedónskeho kráľa Piera.
Antiopé, manželka macedónskeho kráľa Piera dala svojim deviatim dcéram mená Múz, Erato, Euterpa, Kalliopa, Kleió, Melpomena, Polymnia, Terpsichora, Tália a Uránia. Namyslené dievčatá raz chceli v speve zatieniť aj samotné Múzy a vyzvali ich na súťaž. Súťaž však prehrali a preto ich bohovia za trest premenili na straky. (Podľa inej verzie ich premenili na rôzne vtáky)
Thénac (Charente-Maritime)

Poloha

Obec má rozlohu 19,17 km². Najvyšší bod je položený 67 m n. m. a najnižší bod 7 m n. m.

Obyvateľstvo

Počet obyvateľov obce je 1 631 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montazeau

Poloha

Obec má rozlohu 13,78 km². Najvyšší bod je položený 113 m n. m. a najnižší bod 27 m n. m.

Obyvateľstvo

Počet obyvateľov obce je 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Záhorské pláňavy

Vymedzenie

Podcelok zaberá západnú časť Borskej nížiny a v rámci krajinného celku ho obklopuje Dolnomoravská niva na západe, Podmalokarpatská zníženina na juhu, Bor na východe a Myjavská niva na severe. Na severozápade susedí Dyjsko-moravská niva, ktorá je podcelkom Dolnomoravského úvalu.

Osídlenie

Územie tejto časti Borskej nížiny je stredne husto osídlené a ležia tu pomerne veľké obce, medzi nimi Gajary, Veľké Leváre či Moravský Svätý Ján, na východnom okraji i mesto Malacky.

Doprava

Touto časťou Borskej nížiny vedie diaľnica D2 i cesta I/2 (Bratislava – Holíč), ako aj železničná trať Bratislava – Břeclav.
Heidwiller

Poloha

Obec má rozlohu 4,48 km². Najvyšší bod je položený 360 m n. m. a najnižší bod 259 m n. m.

Obyvateľstvo

Počet obyvateľov obce je 610 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Antoine-la-Forêt

Poloha

Obec má rozlohu 6,44 km². Najvyšší bod je položený 137 m n. m. a najnižší bod 10 m n. m.

Obyvateľstvo

Počet obyvateľov obce je 1 004 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sung Nan

Osobný život

Sung sa narodil v severočínskom meste Čchi-čchi-cha-er. Momentálne žije, študuje a trénuje v Pekingu v komplexe Hlavného športového gymnázia. Sungov starší brat sa v minulosti profesionálne venoval plávaniu.

Kariéra

Sung začal s krasokorčuľovaním vo veku šesť rokov. Jeho rodičia ho prihlásili na krasokorčuľovanie, aby zlepšili jeho zdravie a kondíciu.
Vo svojej poslednej juniorskej sezóne získal dve medaily na súťažiach juniorskej série Grand Prix (striebro a zlato), čím sa kvalifikoval do Finále Grand Prix juniorov. Vo Finále Grand Prix juniorov, ako aj na Majstrovstvách sveta juniorov 2010 skončil na druhom mieste za Japoncom Juzurom Hanjúom.

Sezóna 2010/2011

V sezóne 2010/2011 sa Sung prvýkrát zúčastnil medzinárodných súťaží ako senior. Najlepším výsledkom v jeho prvej seniorskej sezóne bola bronzová medaila na Zimných ázijských hrách 2011 vo februári 2011 v kazašskej Astane. V apríli 2011 sa Sung zúčastnil na svojich prvých seniorských majstrovstvách sveta a vo veku 21 rokov obsadil výborné dvadsiate druhé miesto predovšetkým vďaka veľkému kvalitatívnemu pokroku v technických prvkoch, čo bolo pre odbornú verejnosť nečakaným prekvapením.

Sezóna 2011/2012

V nasledujúcej sezóne Sung pokračoval v kvalitatívnom vzostupe a získal medaily na oboch podujatiach série „Grand Prix“, na ktoré bol nominovaný (bronz na „Cup of China 2011“, striebro na „Trophee Eric Bompard 2011“). Vďaka tomu sa stal pri svojej prvej účasti hneď prvým náhradníkom vo finálovej súťaži série - „Finále Grand Prix 2011“.

Sezóna 2012/2013

Začiatkom novembra 2012 na Čínskom pohári („Cup of China 2012“) bol Sung nútený odstúpiť zo súťaže, pretože pri rozkorčuľovaní pred voľnými jazdami sa zrazil s Američanom Adamom Ripponom a utrpel otras mozgu. Sung bol na jednu noc hospitalizovaný na pozorovanie a bol mu odporučený dvojtýždňový odpočinok. Napriek tomu sa Sung rozhodol zúčastniť sa na druhom podujatí série „Grand Prix“ - na súťaži „Trophee Eric Bompard 2012“ a skončil na piatom mieste. Následne v decembri 2012 vyhral zlatú medailu na Majstrovstvách Číny. Sezónu ukončil na majstrovstvách sveta, kde obsadil 15. miesto.

Sezóna 2013/2014

V decembri 2013 vyhral Sung zlatú medailu na Zimnej Univerziáde v talianskom meste Trentino.
Slovenská florbalová extraliga mužov 2013/14

Systém súťaže

Po základnej časti, v ktorej hral každý s každým zápasy jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledný celok po základnej časti zostúpil do 1. ligy.
Dezider Spíro

Životopis

Študoval na vysokej škole umeleckého priemyslu v Budapešti, odbor figurálnej kompozície. Po roku 1935 stredoškolský profesor kreslenia v Banskej Bystrici a vo Zvolene. Roku 1932-1935 pracoval na monumentálnej výzdobe perzského veľvyslanectva a  rezidencie veľvyslanca, kde stvárnil klasické orientálne témy. Autor realistických obrazov s tatranskými a ľudovými motívmi i úžitkovej grafiky.
Zamoskvoreckaja

História výstavby

Prvý úsek tejto trasy (Sokol – Teatraľnaja) bol spustený do prevádzky v roku 1938 a vytvoril základ druhej trasy moskovského metra. Stanica Majakovskaja získala v roku 1939 ocenenie Grand Prix na Medzinárodnej výstave v New Yorku. Druhý úsek (Teatraľnaja – Avtozavodskaja ) bol otvorený v roku 1943 počas II. svetovej vojny. Tento úsek prechádza 2-krát popod rieku Moskva. V roku 1964 bol uvedený do prevádzky úsek Sokol – Rečnoj vokzal a trasa dosiahla svoj konečný bod na severozápade. V roku 1969 bol dokončený úsek Avtozavodskaja – Kachovskaja pričom trasa prekročila rieku Moskva pomocou mostnej konštrukcie.
V roku 1979 bola otvorená stanica Tverskaja (pôvodný názov Gorkovskaja) medzi stanicami ' Majakovskaja a Teatraľnaja vybudovaná počas prevádzky trasy. V 1984 bola trasa predĺžená zo stanice Kaširskaja do stanice Orechovo a v roku 1985 do stanice Krasnogvardejskaja, kde v súčasnosti končí. Úsek Kaširskaja – Kachovskaja od roku 1995 tvorí trasu Kachovskaja.

Prítomnosť a budúci rozvoj

Trasu obsluhujú dve depá: od roku 1938 depo Sokol a od roku 1969 aj depo Zamoskvoreckoje. Na trase v súčasnosti premávajú osemvozňové súpravy 81-717/714. Južná časť trasy je značne preťažená, najmä v špičke, nakoľko depo Zamoskvoreckoje nie je schopné zabezpečiť dostatok vozňových súprav v tomto úseku. Situáciu vyrieši až ukončenie výstavby depa Bratejevo.
V súčasnosti prebieha rekonštrukcia staníc na prvých úsekoch trasy. Hydroizolácia týchto staníc už neplní svoju funkciu a do staníc preniká spodná voda. Konštrukcia staníc nie je ohrozená, ale priesaky vody negatívne ovplyvňujú ich vzhľad. Postupne sa rekonštruujú stanice Belorusskaja, Majakovskaja, Teatraľnaja, a Novokuzneckaja.
Na južnom konci trasy je rozostavaná stanica Bratejevo (predpokladaný termín otvorenia, rok 2008) a spolu s ňou sa stavia aj depo. V budúcnosti sa počíta s predĺžením trasy na sever (stanice Belomorskaja a Ulica Dybenko).
Lonnes

Poloha

Obec má rozlohu 7,51 km². Najvyšší bod je položený 131 m n. m. a najnižší bod 94 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Labruyère (Côte-d’Or)

Poloha

Obec má rozlohu 7,28 km². Najvyšší bod je položený 183 m n. m. a najnižší bod 176 m n. m.

Obyvateľstvo

Počet obyvateľov obce je 213 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Locminé

Poloha

Obec má rozlohu 4,86 km². Najvyšší bod je položený 153 m n. m. a najnižší bod 69 m n. m.

Obyvateľstvo

Počet obyvateľov obce je 4 186 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauteville

Poloha

Obec má rozlohu 4,49 km². Najvyšší bod je položený 293 m n. m. a najnižší bod 181 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frederik III. (Dánsko)

Životopis

Frederik III. bol tretí syn dánskeho kráľa Kristiána IV. a jeho prvej manželky Anny Kataríny Brandenburskej.
Po smrti svojho staršieho brata, korunného princa Kristiána (1647) a po smrti svojho otca 28. februára 1648 sa stal Frederik kráľom. V tom istom roku založil Dánsku kráľovskú knižnicu, dnešnú Národnú knižnicu krajiny.
V rokoch 1657 – 1658 viedol vojnu so Švédskom, ktorú prehral a musel švédsku odstúpiť provincie Skåne, Halland, Blekinge Bohusland, ostrov Hven a uznať suverenitu vojvodu von Schleswick-Holstein-Gottorf. Následne nato zvolal Ríšsky snem, ktorého výsledkom bol kráľovský zákon (Lex Regia) na posilnenie kráľovskej moci panovníka, ktorý Frederik podpísal 14. novembra 1665 a ustanovil tak Dánske a Nórske kráľovstvo absolútnou monarchiou.
Gondenans-les-Moulins

Poloha

Obec má rozlohu 3,93 km². Najvyšší bod je položený 438 m n. m. a najnižší bod 259 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain (Vienne)

Poloha

Obec má rozlohu 20,48 km². Najvyšší bod je položený 159 m n. m. a najnižší bod 119 m n. m.

Obyvateľstvo

Počet obyvateľov obce je 422 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Origny-le-Roux

Poloha

Obec má rozlohu 14,12 km². Najvyšší bod je položený 142 m n. m. a najnižší bod 79 m n. m.

Obyvateľstvo

Počet obyvateľov obce je 284 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Magalas

Poloha

Obec má rozlohu 20,76 km². Najvyšší bod je položený 201 m n. m. a najnižší bod 77 m n. m.

Obyvateľstvo

Počet obyvateľov obce je 2 835 (2009).
Nasledujúci graf zobrazuje vývoj počtu obyvateľov v obci.
Zdroje: INSEE